User:Eižens/sandbox

'''Jānis Zemītis

(dz. 1940.03.03 - 2008.08.08.)

Jānis Zemītis 1958. gadā beidzis J. Rozentāla Rīgas mākslas vidusskolu, savukārt 1964. gadā Latvijas Valsts Mākslas akadēmiju ar diplomdarbu “Mežstrādnieki” (vad. E. Kalniņš). Izstādēs piedalās kopš 1966. gada. Kopš 1970. gada Mākslinieku savienības biedrs.

1993. – 2000. gados asociācijas “B13” biedrs. Strādājis par pedagogu Rīgas 19. septiņgadīgajā un 17. vakara vidusskolā (1961.–1965.), J. Rozentāla Rīgas mākslas vidusskolā (1965.–1981.), Latvijas Mākslas akadēmijā (kopš 1981. gada). Latvijas Mākslas akadēmijas Glezniecības katedras vadītājs (1993.–1998.), profesors (1993.), kā arī Latvijas evaņģēliski luteriskās Kristīgās akadēmijas profesors (1997 – 2000). 1960. gadu beigās, 70. gados gleznojis daudzfigūru vēsturiskā žanra kompozīcijas. Pārradot kubisma iespaidus, pievērsies klusajai dabai, ainavai.

J. Zemīša darbiem raksturīgs formu vienkāršojums, ģeometrizējoša stilizācija, stingra, stabila, skaidra kompozīcijas uzbūve, dekorativitāte, nosacītas krāsas – gan tuvinātos, gan kontrastainos saskaņojumos, uzsverot tumši gaišā pretstatus. Strādājis eļļas, pasteļa, akrila, jauktā tehnikā, veidojis kolāžas. Darinājis arī monumentālus sienu gleznojumus. Personālizstādes bijušas Lapmežciemā (1985), Smiltenē (1992), Ventspilī, Rīgā, Kandavā, Mālpilī (visas 1997), Liepājā, Jelgavā (abas 1998), Rīgā (“3Z”, 2001, kopā ar Ē. Zemīti un K. Zemīti).